2.6.2023.
LV
Eiropas Savienības Oficiālais Vēstnesis
L 143/1
II (Neleģislatīvi akti)
REGULAS PADOMES REGULA (ES) 2023/1062 (2023. gada 1. jūnijs), ar kuru groza Regulu (ES) 2023/194, ar ko 2023. gadam nosaka konkrētu zivju krājumu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi, un ar ko šādas zvejas iespējas uz 2023. un 2024. gadu nosaka konkrētiem dziļūdens zivju krājumiem
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 43. panta 3. punktu,
ņemot vērā Eiropas Komisijas priekšlikumu,
tā kā:
(1)
Padomes Regula (ES) 2023/194 (1) nosaka konkrētu zivju krājumu zvejas iespējas, kuras 2023. gadā piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi.
Kopējās pieļaujamās nozvejas (KPN) un pasākumi, kas funkcionāli saistīti ar Regulā (ES) 2023/194 noteiktajām KPN, būtu jāgroza, lai ņemtu vērā ar trešām valstīm noturēto apspriežu iznākumu.
(2)
Ar Regulu (ES) 2023/194 nosaka provizorisku Savienības kvotu mencai (Gadus morhua) Svalbāras ūdeņos un starptautiskajos ūdeņos Starptautiskās Jūras pētniecības padomes (ICES) 1.
apakšapgabalā un 2.b rajonā laikposmam no 2023. gada 1. janvāra līdz 2023. gada 31. martam.
Lai zvejas darbības varētu turpināties, minētā provizoriskā Savienības kvota ir jāaizstāj ar galīgo Savienības kvotu minētajam krājumam 2023. gadam.
Tāpēc Savienības kvotu mencai Svalbāras ūdeņos un starptautiskajos ūdeņos ICES 1.
apakšapgabalā un 2.b rajonā Padomei būtu jānosaka, pamatojoties uz Ziemeļaustrumu Arktikas krājuma mencas atsauces KPN un Savienības vēsturiskajām zvejas tiesībām.
Galīgā Savienības kvota mencai Svalbāras ūdeņos un starptautiskajos ūdeņos ICES 1.
apakšapgabalā un 2.b rajonā 2023. gadam būtu jānosaka 15 629 tonnu apmērā, kas atbilst ES un Norvēģijas politiskās vienošanās 3. punkta a) apakšpunktā norādītajai procentuālajai daļai attiecībā uz zvejniecībām ICES 1. un 2. apakšapgabalā.
Savienības kvota mencai Svalbāras ūdeņos un starptautiskajos ūdeņos ICES 1.
apakšapgabalā un 2.b rajonā dalībvalstīm būtu jāiedala saskaņā ar Padomes Lēmumu 87/277/EEK (2), ievērojot pielāgojumus, kas vajadzīgi sakarā ar Apvienotās Karalistes izstāšanos no Savienības, kā izklāstīts Tirdzniecības un sadarbības nolīguma starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, Pielikumā 36(E) (3).
(1) Padomes Regula (ES) 2023/194 (2023. gada 30. janvāris), ar ko 2023. gadam nosaka konkrētu zivju krājumu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi, un ar ko šādas zvejas iespējas uz 2023. un 2024. gadu nosaka konkrētiem dziļūdens zivju krājumiem (OV L 28, 31.1.2023., 1. lpp.).
(2) Padomes Lēmums 87/277/EEK (1987. gada 18. maijs) par mencu nozvejas iespēju piešķiršanu Špicbergenā un Lāču salas teritorijā, kā arī Ziemeļrietumu Atlantijas zvejniecības organizācijas konvencijas noteiktajā rajonā 3M (OV L 135, 23.5.1987., 29. lpp.).
(3) OV L 149, 30.4.2021., 10. lpp.